разкази с хумор за Дърводелци
Веднъж един дървар сякъл дърва на брега на реката, но изпуснал в нея брадвата си. Седнал на земята и заплакал от мъка. Явил му се Бог и го попитал:
– Защо плачеш?
– Как да не плача, Господи?! Изпуснах брадвата в реката и сега няма как да изкарвам прехраната на семейството си.
Господ бръкнал в реката и извадил златна брадва:
– Тази ли е твоята?
– Не, не е моята. - отвърнал дърваря.
Господ отново бръкнал в реката и този път извадил сребърна брадва:
– Може би тази е твоята?
– Не, и тази не е.
Третият път Господ извадил желязна брадва.
– Да, да, тази е моята! - радостно извикал дърваря.
– Виждам, че си добър и честен човек. - рекъл Господ.
- За това вземи и трите брадви.
Заживял дърварят в охолство, но един ден, както се разхождал с жена си покрай реката, тя се подхлъзнала и паднала в нея. Мъжът седнала на брега и горко заплакал. Отново се явил Бог и го попитал защо плаче.
– Как да не плача, Господи?! Жена ми падна в реката.
Тогава Бог извадил Дженифър Лопес от реката и попитал:
– Това ли е жена ти?
– Да! - радостно извикал мъжа.
Смръщил се Бог:
– Защо този път ме излъга?
– Виждаш ли, Господи! - въздъхнал дърваря.
- Бих ти казал, че това не е моята жена, но тогава ти щеше да извадиш Катрин Зита Джоунс. Аз отново бих ти казал, че не е моята жена и накрая ти би извадил нея. И като награда за честността ми, би ми дал и трите. А аз не бих могъл да изхраня четири гърла и щяхме да бъдем много нещастни...
Извод:
- Когато мъжете лъжат, го правят с достойнство и за общото благо...